wickkiey/tamil-wikipedia-markdown huggingface dataset:
# பூங்கனி அம்மாள்

**பூங்கனி அம்மாள்** அல்லது *பூங்கனி* (*Poongani*) (பிறப்பு:2 நவம்பர் 1934) என்பவர் இந்தியாவின் தமிழ்நாடு மாநிலத்தைச் சேர்ந்த பெண் வில்லுப்பாட்டுக் கலைஞர் ஆவார் .வில்லிசைப்பாடல் மூலம் கதை சொல்லும் வழக்கம் தென் தமிழகம் மற்றும் கேரளாவில் நடைமுறையில் இருந்து வருகிறது. இவ்வகையில் பூங்கனி அம்மாள் வில்லுப்பாட்டுத் துறையில் மிகுந்த அனுபவம் வாய்ந்தவராக விளங்கினார். இவரது கலைச்சேவையயைப் பாராட்டி சென்னைப் பல்கலைக்கழகம் இவருக்கு “*ஓம் முத்துமாரி*” என்ற விருது வழங்கியது.  

## வாழ்க்கை
இந்தியாவின் தமிழ்நாடு மாநிலத்தில் கன்னியாகுமரி மாவட்டத்தின் அகஸ்தீஸ்வரம் அருகே உள்ள சரவணன்தேறி எனும் கிராமத்தில் 1934 ஆம் ஆண்டு பிறந்தார். நான்காம் வகுப்பு வரை படித்த இவர் குடும்ப சூழ்நிலை காரணமாக படிப்பை தொடர இயலவில்லை. இளம் வயதில் உள்ளூர் கோவில் திருவிழாவில் வில்லுப்பாட்டு நிகழ்ச்சிகள் மூலம் கவரப்பட்ட இவரை வில்லுப்பாட்டு கலைஞர்களான லக்ஷ்மி மற்றும் தனலட்சுமி ஆகியோரின் உற்சாகப்படுத்தினர். இதன் காரணமாக இவர் இந்த கலையில் ஆர்வம் கொண்டு பாரம்பரிய இசைக் கலைஞர்களான வேதமாணிக்கம் புலவர் மற்றும் சிவலிங்கம் வாத்தியார் அவர்களிடம் இவர் இந்த கலையைக் கற்றறிந்தார். பின்னர் ஒரு சிறு இசைக் குழுவை ஆரம்பித்து அதன் மூலம் வில்லுப்பாட்டு பாட ஆரம்பித்தார்.தங்கபாண்டியன் என்ற கடம் வாசிப்பாளர் உள்ளிட்டோரைக் கொண்ட குழுவினை ஏற்படுத்திக் கொண்டார். பின்னர் அவரையே தனது 15வது வயதில் திருமணம் செய்து கொண்டார் பின் இருவரும் சேர்ந்து வில்லுப்பாட்டு கலையை மேடைகளில் பாடத் தொடங்கினார். பூங்கனி அம்மாளின் கணவர் தங்கபாண்டியன் 2015 ஆம் ஆண்டு இறந்தார் தனது இறுதி ஆண்டில் சிங்கப்பூரைச் சேர்ந்த தமிழ் ராப் இசைப் பாடகி லேடி காஷ் என்பவர் அவரை சந்திக்க வீட்டிற்கு வருகை தந்து இல்லத்தை சுத்தம் செய்து புணரமைத்துக் கொடுத்தார் இவரது வருகைக்குப்பின் பூங்கனி அம்மாள் அனைவராலும் கவனிக்கப்பட்டார். பின்னர் லேடி காஷ் “வில்லுப்பாட்டு” என்ற பெயரில் ஒரு ராப் இசை பாடலை உருவாக்கி பூங்கனி அம்மாளை அதில் தோன்றச் செய்து அவருக்குப் பெருமை சேர்த்துள்ளார்.  

## கலை வாழ்க்கை
வில்லுப்பாட்டு என்பது இசையின் மூலம் நீண்ட கதை சொல்லும் கலை வடிவமாகும் இது நரம்பினால் இழுத்து கட்டப்பட்ட வில்லை அடிப்படை இசைக்கருவியாகக் கொண்டுள்ளது. இவருடன் இசைப்குழுவைச் குழுவும் சேர்ந்தவர்களும் பாடலின் இடையிடையே பாடுபவருடன் உரையாடுதல், இவர் சொல்லும் கருத்தை ஆமோதித்தல் போன்ற செயல்கள் மூலம் வில்லுப்பாட்டில் ஆர்வத்தை உண்டாக்குவார். வில்லை அடிக்கும் குச்சியை சிறிது மேம்படுத்தி தனித்துவம் வாய்ந்த வீசுகோல் என்ற தனித்த குச்சியை பயன்படுத்தி இவர் விலலுப்பாட்டைப் பாடுவார். இந்த வீசுகோல் பல மணிகள் கட்டிய இரட்டை குச்சி ஆகும். இது வில்லினை அடிக்கப் பயன்படுத்துகிறது. மகாபாரதம் மற்றும் இராமாயணத்தில் இருந்து கதைகளை எடுத்து வில்லுப்பாட்டின் மூலமாக பாடப்படுகிறது. மேலும் சமயம் சார்ந்த பாடல்களும், பாரம்பரிய பாடல்களும் வில்லுப்பாட்டில் பாடப்படும். பெரும்பாலும் முத்தாரம்மன், சந்தனமாரியம்மன் ,பேச்சியம்மன், சுடலை மாடன் சாமி போன்ற கோவில்கள் போன்ற மதம்சார்ந்த திருவிழாக்களில் வில்லுப்பாட்டு நடத்தப்பட்டு வருகிறது. 50 வருடங்களுக்கு மேலாக தனது எழுபதாவது வயதில் ஓய்வு பெறும் வயது வரை இந்த கலையைத் தொடர்ந்தார். பூங்கனி வில்லுப்பாட்டு கலைகளை பிரபலப்படுத்தியது மட்டுமல்லாமல் அதனுடன் பல புதிய பாடல் வடிவங்களையும் புதிய பாடல் மெட்டுக்களையும் உருவாக்கி பல கருத்துக்களை மக்களுக்கு எடுத்துரைத்தார். இவர் பல இளம் தலைமுறை கலைஞர்களுக்கும் வில்லுப்பாட்டு தொடர்பான பயிற்சியும் அளித்துள்ளார் .
# 5-நைட்ரோ-2-புரோப்பாக்சி அனிலின்


**5-நைட்ரோ-2-புரோப்பாக்சி அனிலின்** *(5-Nitro-2-propoxyaniline)* என்பது C<sub>9</sub>H<sub>12</sub>N<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சுக்ரோசு சர்க்கரையின் இனிப்பைக்காட்டிலும் 4,000 மடங்கு அதிகமான இனிப்புச் சுவையைக் கொண்டது என்பதால் இதை பி-4000 என்ற பெயரால் அழைப்பார்கள். இச்சேர்மத்தைக் குறிக்க அல்ட்ராசசு என்ற பெயரும் பயன்படுத்தப்படுவதுண்டு. இதுவரை அறியப்பட்டுள்ள வலிமையான இனிப்புச் சுவை பொருள்கள் பலவற்றில் இதுவும் ஒன்றாகும். ஆரஞ்சு நிறத்தில் திண்மமாகக் காணப்படும் இது தண்ணீரில் சிறிதளவு கரையும். நீர்த்த அமிலங்களிலும் கொதிக்கும் நீரிலும் இது நிலைப்புத்தன்மையுடன் காணப்படுகிறது. 5-நைட்ரோ -2-புரோப்பாக்சி அனிலின் ஒரு காலத்தில் செயற்கை இனிப்பானாகப் பயன்படுத்தப்பட்டது. ஆனால் நச்சுத்தன்மையின் காரணமாக அமெரிக்காவில் தடைசெய்யப்பட்டுள்ளது.  

1950 ஆம் ஆண்டு சனவரி 19 அன்று வெளியிடப்பட்ட அமெரிக்கக் கூட்டாட்சி பதிவேடு (15 எப்.ஆர் 321) உத்தரவின் அடிப்படையில் 5-நைட்ரோ -2-புரோப்பாக்சி அனிலின் சேர்க்கப்பட்ட அல்லது கண்டறியக்கூடிய அளவைக் கொண்ட எந்த உணவும் இந்தச் சட்டத்தை மீறியதாகவும் கலப்படம் செய்யப்பட்ட உணவாகவும் அந்நாட்டில் கருதப்படுகிறது.
# பெண்தலைமை மதம்


பெண்தலைமை மதம் (matriarchal religion) என்பது பெண் தெய்வங்களை முன்னிறுத்துகிறது. ஒரு பெண் தலைவராக இருக்கும் சமூக அமைப்பை குறிக்கிறது. பெண்கள் அரசியல் தலைமை, தார்மீக அதிகாரம், சமூக சலுகை மற்றும் சொத்து கட்டுப்பாடு ஆகியவற்றில் தலைமை பொறுப்பு வகிப்பதை அடிப்படையாக கொண்டது.  

இந்த கோட்பாடுகள் வரலாற்றுக்கு முந்தையது என ஜோஹன் ஜாகோப் பச்சோஃபென் (Johann Jakob Bachofen), ஜேன் எலன் ஹாரிசன் (Jane Ellen Harrison) , மரிஜா கிம்புடாஸ் (Marija Gimbutas) போன்ற அறிஞர்களால் குறிப்பிடப்படுகிறது.  

இந்த கோட்பாடுகளே பின்னர்  20ம் நூற்றாண்டில் இரண்டாவது அலை பெண்ணியம்  என்ற பெண்ணுரிமை கருத்துக்களாக பிரபலமடைய தொடங்கியது. இந்த நடைமுறைகள் புதுப்பிக்கப்பட்டு பெண்தலைமை இயக்கம் (Goddess movement )தோன்ற காரணமாயிற்று.  

## வரலாறு
ஒரு வரலாற்றுக்கு முந்தைய பெண்தலைமைக் கருத்தானது 1861 இல் அறிமுகப்படுத்தப்பட்டது.
# திண்டுக்கல் சந்திப்பு தொடருந்து நிலையம்


**திண்டுக்கல் சந்திப்பு தொடருந்து நிலையம்** (*Dindigul Junction railway station*, நிலையக் குறியீடு:*DG*) இந்தியாவின், தமிழ்நாட்டிலுள்ள, திண்டுக்கல் நகரில் உள்ள ஒரு தொடருந்து நிலையமாகும்.  

இந்த நிலையம் தென்னக இரயில்வே மண்டலத்தின், மதுரை தொடருந்து கோட்டத்தின் கீழ் செயல்படுகிறது. சென்னை மற்றும் வடக்கிலிருந்து மதுரை சந்திப்பை நோக்கி செல்லும் அனைத்து தொடருந்துகளும் இந்நிலையம் வழியாகச் செல்வதால், இது மதுரை சந்திப்புக்கான நுழைவாயிலாக உள்ளது.  

## அமைவிடம்
திண்டுக்கல் சந்திப்பானது, சிட்கோ தொழிற்பேட்டை தோட்டத்தை ஒட்டியுள்ள நகரின் கிழக்குப் பகுதியில் அமைந்துள்ளது.  

இதன் அருகிலுள்ள தொடருந்து நிலையங்கள் கீழே கொடுக்கப்பட்டுள்ளது:  

- வெள்ளோடு தொடருந்து நிலையம் (தெற்கு)
- தாமரைபாடி தொடருந்து நிலையம் (கிழக்கு)
- அக்கரைப்பட்டி தொடருந்து நிலையம் (மேற்கு)
- எரியோடு தொடருந்து நிலையம் (வடக்கு)

இதன் அருகிலுள்ள வானூர்தி நிலையம், 62 கி.மீ தொலைவிலுள்ள மதுரை வானூர்தி நிலையமாகும்.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, திண்டுக்கல் சந்திப்பு தொடருந்து நிலையத்தை புதுப்பிக்கும் பணிக்கு 22.85 கோடி ரூபாய் ஒதுக்கப்பட்டுள்ளது.  

## வழித்தடங்கள்
இந்நிலையத்திலிருந்து நான்கு வழித்தடங்கள் பிரிகின்றது:  

- மதுரை நோக்கி செல்லும் மின்மயமாக்கப்பட்ட இரட்டை அகலப்பாதை.
- திருச்சி நோக்கி செல்லும் மின்மயமாக்கப்பட்ட இரட்டை அகலப்பாதை.
- கரூர் நோக்கி செல்லும் மின்மயமாக்கப்பட்ட ஒற்றை அகலப்பாதை.
- பாலக்காடு நோக்கி செல்லும் ஒற்றை அகலப்பாதை.
# அகாவுனா


**அகாவுனா** *(Akauna)* இந்தியாவின் பீகார் மாநிலம் பாட்னா மாவட்டம் மசாவுரி தொகுதியில் அமைந்துள்ள ஒரு கிராமம் ஆகும்.  

## மக்கள் தொகை

அகாவுனாவில் மொத்தம் 216 வீடுகள் உள்ளன. அகாவுனா கிராமத்தின் மக்கள் தொகை 993 ஆகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி.இதில் 527 ஆண்கள் மற்றும் 466 பெண்கள் இருந்தனர்.  
0 முதல் 6 வயது வரையிலான குழந்தைகளின் எண்ணிக்கை 172 ஆகும், கிராமத்தின் மொத்த மக்கள் தொகையில் இந்த எண்ணிக்கை 17.32% ஆகும். அகாவுனா கிராமத்தின் சராசரி பாலின விகிதம் 884 ஆகும், இது பீகார் மாநில சராசரியான 918 என்ற எண்ணிக்கையை விட குறைவாகும். மக்கள் தொகை கணக்கெடுப்பின்படி குழந்தைகளின் பாலின விகிதம் 997 ஆகும், இது பீகார் மாநிலத்தின் சராசரியான 935 என்பதை விட அதிகமாகும்.  

## கல்வி

பீகாருடன் ஒப்பிடும்போது அகாவுனா கிராமத்தின் கல்வியறிவு விகிதம் குறைவாகும். 2011 ஆம் ஆண்டு மேர்கொள்ளப்பட்ட மக்கள் தொகை கணக்கெடுப்பின்படி அகாவுனா கிராமத்தின் கல்வியறிவு விகிதம் 59.20% ஆக இருந்தது. பீகார் மாநிலத்தின் கல்வியறிவு சதவீதம் 61.80% ஆக இருந்தது. இத்தொகையில் ஆண்களின் கல்வியறிவு 68.18% ஆகவும், பெண்களின் கல்வியறிவு 48.82% ஆகவும் இருந்தது.  

## வருமான ஆதாரங்கள்

அகாவுனாவின் மொத்த மக்கள்தொகையில், 560 பேர் வேலை சார்ந்த நடவடிக்கைகளில் ஈடுபட்டனர். இந்த தொழிலாளர்களில், 51.96% பேர் தங்கள் வேலையை ஆறு மாதங்களுக்கும் மேலாக நீடித்ததாக விவரித்தனர். 48.04% பேர் தங்கள் வேலையில் ஆறு மாதங்களுக்கும் குறைவாக நீடித்ததாக விவரித்தனர். மொத்த தொழிலாளர்களில், 207 பேர் விவசாயத் தொழிலாளர்கள் ஆவர்.
# Module:If preview

local p = {}  

local cfg = mw.loadData('Module:If preview/configuration')  

---
main  

This function returns either the first argument or second argument passed to  
this module, depending on whether the page is being previewed.  

function p.main  
if cfg.preview then  
return .args[1] or ''  
else  
return .args[2] or ''  
end  
end  

---
pmain  

This function returns either the first argument or second argument passed to  
this module's parent (i.e. template using this module), depending on whether it  
is being previewed.  

function p.pmain  
return p.main(:getParent)  
end  

local function warning_text(warning)  
return mw.ustring.format(  
cfg.warning_infrastructure,  
cfg.templatestyles,  
warning  
end  

function p._warning(args)  

local warning = args[1] and args[1]:match('^%s*(.-)%s*$') or ''  
if warning == '' then  
return warning_text(cfg.missing_warning)  
end  

if not cfg.preview then return '' end  

return warning_text(warning)  
end  

---
warning  

This function returns a "preview warning", which is the first argument marked  
up with HTML and some supporting text, depending on whether the page is being previewed.  

disabled since we'll implement the template version in general  

--function p.warning  
-- return p._warning(.args)  
--end  

---
warning, but for pass-through templates like  

function p.pwarning  
return p._warning(:getParent.args)  
end  

return p
# சஞ்சிதா பட்டாச்சார்யா


**சஞ்சிதா பட்டாச்சார்யா** (பிறப்பு 19 பிப்ரவரி 1992) ஒரு இந்திய பின்னணிப் பாடகர், இசையமைப்பாளர் மற்றும் தொலைக்காட்சி ஆளுமை ஆவார். இவர் தன் 14 வயதில், 'சரிகமபா சாம்ப்ஸ்' என்னும் போட்டியில் வெற்றி கொண்டார். இதுவரை அப்போட்டியின் வரலாற்றில் பொது வாக்களிப்பில் வென்ற முதல் பெண் வெற்றியாளரும், வெற்றி கண்டவர்களில் மூத்தவரும் இவரேயாவார். பல்வேறு இந்திய மொழிகளில் திரைப்படங்கள் மற்றும் இசைக்கோப்பிற்காக பாடல்களைப் பதிவு செய்துள்ளார்.  

## பணிகள்
| 2007 | பால் கணேஷ் | ஹாதி கா பால் ஹை | ஷமிர் டாண்டன் | தனி | ஹிந்தி |
| --- | --- | --- | --- | --- | --- |
| 2008 | மித்யா | ஜரா ஜரா | சாகர் தேசாய் | தனி |  |
| 2013 | யம்லா பக்லா தீவானா 2 | யம்லா பக்லா தீவானா | ஷரீப் - தோஷி | சுக்விந்தர் சிங், ஷங்கர் மகாதேவன், ராகுல் சேத் |  |
| சடி தரு டா பானி (YPD பதிப்பு) | தோஷி சப்ரி, ராகுல் சேத் |  |  |  |  |
| கிருஷ்ணரூபா | ஜெய் ஜெய் கிருஷ்ணா | ரூபா ராமன் | தனி |  |  |
| ஸ்ரீநாத்ஜி தர்ஷன் | அன்வேஷா,ஸ்ரபோனி சவுத்ரி |  |  |  |  |
| 2014 | காஞ்சி: தி அன்ப்ரேக்கபிள் | கோஷாம்பா | இஸ்மாயில் தர்பார் | அன்வேஷா மற்றும் சுபாஷ் காய் |  |
| கம்பல் கே நீச் | நீதி மோகன், ஐஸ்வர்யா மஜ்முதார் |  |  |  |  |
| அடியே அடியே | அவ்ரில் குவாட்ரோஸ் |  |  |  |  |
| மசூம் | அஜ் தேகே துமி | சஞ்சிப் சர்க்கார் | பிரசென்ஜித் மல்லிக் | பெங்காலி |  |
| 2018 | புருலியா எக்ஸ்பிரஸ் | வைரஸ் எதிர்ப்பு | சுபம் கங்குலி | ராஸ் சக்ரவர்த்தி |  |
| டங்கா தி ரியாட் | சல் சனம் | சௌமித்ரா குண்டு | சுஜாய் பௌமிக் |  |  |
| சாகர் மேரே பாஸ் | சாகர் மேரே பாஸ் | பார்த்தா பானர்ஜி | பார்த்தா பானர்ஜி | ஹிந்தி |  |
| ஆன்டி வைரஸ் | தி லாஸ்ட் வர்ட் | சுபம் கங்குலி | தனி | பெங்காலி |  |
| மெமரி | ராஸ் சக்ரவர்த்தி |  |  |  |  |
| பங்களாதேஷின் ஒலி |  |  |  |  |  |
| புருலியா எக்ஸ்பிரஸ் |  |  |  |  |  |
| 18+ |  |  |  |  |  |
| பட்டர்ஃப்ளை |  |  |  |  |  |
| புடி |  |  |  |  |  |
| 2019 | புல்டே பரிணி | புல்டே பரிணி | சாந்திராஜ் கோஸ்லா | தனி |  |
| துமி பினா போந்து | துமி பினா போந்து | பைத்யநாத் தாஷ் | சாயம் பால் |  |  |
| போகட்டா | புலடி | தனி | } |  |  |
# தூரம் அதிகமில்லை



***தூரம் அதிகமில்லை*** (*Dhooram Adhighamillai*) என்பது 1983 ஆம் ஆண்டு வெளிவந்த இந்தியத் தமிழ் திரைப்படம் ஆகும். இதில் கார்த்திக், விஜி மற்றும் ஜனகராஜ் ஆகியோர் முக்கிய கதாபாத்திரங்களில் நடித்துள்ளனர். ராபர்ட்-ராஜசேகரன் இயக்கியிருந்தார். இத்திரைப்படத்திற்கு சங்கர் கணேஷின் இசை அமைத்துள்ளார்.  

## கதை
மாணிக்கத்தின் நாடக குழுவில் முன்னணி நடிகையான மீனா, அவரது காதல் வாழ்க்கை அவரது வியாபாரத்தை பாதிக்கும் என்பதால் அவருக்கு சிக்கலை உருவாக்குகிறது. மீனாவின் காதலரும், மாணிக்கமும் தங்களது தனிப்பட்ட லாபங்களுக்காக ஒவ்வொன்றையும் விஞ்ச முயற்சிக்கிறார்கள்.  

ராபர்ட்-ராஜசேகர் இளம் சிறுவர்களுக்காக ஒரு திரைப்படத்தை உருவாக்கியுள்ளார் என்று கல்கியின் ஜெயமன்மதன் இத்திரைப்படத்திற்கான விமர்சன்த்தை எழுதினார்.  

## நடிகர்கள்
- கார்த்திக்- ஆராமுத்து
- விஜி
- சனகராஜ்
- சாமிக்கண்ணு
- ஜி. சீனிவாசன்
- குமரிமுத்து
- ஜூனியர் பாலையா
- சத்யா
- நூர்ஜஹான்
- சீதப்பட்டி
- இராதாகிருஷ்ணன் பார்த்திபன்
# விக்கிப்பீடியா:யுனெசுகோ மகளிர்தின தொடர்தொகுப்பு 2020

## உருவாக்கிய கட்டுரைகள்
1. அமலா சங்கர்
1. கவிதா சாஹல்
1. மஞ்சித் கவுர்
1. நைனா லால் கிட்வாய்
1. லிலா பூனவல்லா
1. அனிதா கோயல்
1. மாதுரி இரத்திலால் ஷா
1. ஞான சுதா மிஸ்ரா
1. ஸ்டெபனி டி சவுசா
1. நீலிமா எம் .குப்தே
1. இந்திரா சந்த்
1. தான்யா துபாஸ்
1. அஸ்வினி யார்தி
1. பிரிதம் ராணி சிவாச்
1. நீலம் ஜஸ்வந்த் சிங்
1. ரீத் ஆப்ரஹாம்
1. பொய்ல் செங்குப்தா
1. பிந்தியபாசினி தேவி
1. பெரியல் அஸ்ரப்
1. கல்யாணி தாக்கூர் சரள்
1. ஜெ.ஜெ . சோபா
1. சசிகலா ககோட்கர்
1. நந்தினி சஹூ
1. கே .எம் . பீனமால்
1. டெம்சுலா ஆவ்
1. நிஷா மில்லட்
1. கனகா சீனிவாசன்
1. கீதா சூட்சி
1. சுமோனா சின்ஹா
1. மாதுரி இரத்திலால் ஷா
1. நேகா ர. கிருஷ்ணா
1. ஜோதிர்மோய் சிக்தர்
1. கவிதா நெகேமியா
1. சிக்கி சர்க்கார்
1. ஜரினா ஸ்க்ரூவாலா (ஜரினா மேத்தா)
1. மிதன் சாம்செட் லாம்
1. ஸ்மிதா அகர்வால்
1. சர்ஜூபாலா தேவி
1. வயலட் ஆல்வா
1. ஷைனி வில்சன்
1. மனதூர் தேவசியா வால்சம்மா
1. சாமினா அலி
1. சுப்பராமன் விஜயலட்சுமி
1. திவ்யா செயின்
1. அஞ்சலி பகவத்
1. கபிதா சின்கா
1. நந்தினி கோசல்
1. அதிமா சிறீவத்சவா
1. ரேணுகா ராம்நாத்
1. மல்லிகா சென்குப்தா
1. திரௌபதி முர்மு
1. பாலா தேஷ்பாண்டே
1. பேபி ராணி மௌரியா
1. அருணா ஜெயந்தி
1. சந்திராவதி
1. க்ருபாபாய் சத்தியநாதன்
1. புஷ்பாஞ்சலி நாயக்
1. ஹேமலதா மான்சிங்
1. பிரதிஜ்னா தேவி
1. காயத்ரிபாலா பாண்டா
1. மாலா சென்
1. சந்திர கருணாரத்ன
1. சர்ஜனா சர்மா
1. நிரத்மோகினி தேபி
1. மிருனாலினி சென்
1. ரஞ்சனா தேசாய்
1. ரீபா ரே
1. மாதுரி ரத்திலால் ஷா
1. அனுரூபா தேபி
1. மைவே ஸ்டோக்ஸ்
1. சுனேத்ரா ரணசிங்க
1. மானு
1. அனுரூபா தேபி
1. கவிதா சாஹல்
1. தனுசிறீ சங்கர்
# உரோங்கென் திருமடம்



உரோங்கென் திருமடம், அல்லது பழைய திருமடம், உரோங்கென் என்பது துறவிகளுக்கான  ஒரு வளாகம் ஆகும். இந்த வளாகமானது பெல்ஜியத்தில் கிழக்கு பிளாண்டர்ஸ்ல் கெண்ட் நகரத்தின் ஒரு பகுதியான உரோங்கென் எனும் இடத்தில் லீ ஆற்றில் அமைந்துள்ளது. 1837 முதல் இந்த வளாகம் இயேசு சபைத்துறவிகளுக்குச் சொந்தமானது.  1998 ஆம் ஆண்டில் தோட்டம் உட்பட முழு சொத்துக்களும் பாதுகாக்கப்பட்ட நினைவுச்சின்னமாக அறிவிக்கப்பட்டது.
# எவ்ஜெனி போகோசெவ்


**எவ்ஜெனி நிகோலாயெவிச் போகோசெவ** (*Evgeny Nikolayevich Pogozhev*) (21 ஏப்ரல் 1870-13 பிப்ரவரி 1931) உருசியாவைச் சேர்ந்த மத எழுத்தாளரும், கட்டுரையாளரும், பத்திரிகையாளரும் ஆவார், **எவ்ஜெனி போசெலியானின்** என்ற புனைப்பெயரில் நன்கு அறியப்பட்டார்.  

## தூக்கிலிடுதல்
1924 ஆம் ஆண்டில், போகோசெவ், சென் பீட்டர்சுபெர்குவில் ஒரு முடியாட்சி அமைப்பை நிறுவியதாக குற்றம் சாட்டப்பட்டு சைபீரியாவில் உள்ள அங்கார்ஸ்க் பகுதிக்கு நாடு கடத்தப்பட்டார். அங்கு இவர் இரண்டு ஆண்டுகள் கழித்தார். 1930 இன் பிற்பகுதியில், சோவியத் ஒன்றியத்தில் உருசிய மரபுவழித் திருச்சபையின் துன்புறுத்தல் அதன் உச்சத்தை எட்டியபோது, எவ்ஜெனி போகோசெவ் கைது செய்யப்பட்டு பிப்ரவரி 13, 1931 அன்று தூக்கிலிடப்பட்டார். 1990 களில் இவரது முக்கிய படைப்புகள் மீண்டும் வெளியிடப்பட்டன, சமீபத்திய ஆண்டுகளில் உருசிய மரபுவழித் திருச்சபை சமூகத்தில் இவர் மீதான ஆர்வம் கணிசமாக அதிகரித்துள்ளது.
# அல்-கரீம் பல்கலைக்கழகம்


இப்பல்கலைக்கழகம் எம்.பி.பி.எசு படிப்புகள் மற்றும் எம்.டி / எம்.எசு படிப்புகளை பல்வேறு மருத்துவ சிறப்புப் பாடப்பிரிவுகளில் வழங்குகிறது. இங்கு கூடுதலாக கதிரியக்க உருவரைவு மற்றும் ஆப்டோமெட்ரி எனப்படும் பார்வை அளவையியல், முடநீக்கியல் போன்ற பல்வேறு துணை மருத்துவ துறைகளில் 4½ ஆண்டு இளம் அறிவியல் படிப்புகளும் வழங்கப்படுகின்றன . உயிர் வேதியியல் மற்றும் உடற்கூறியல் தொடர்புடைய மருத்துவ துறைகளில் 3 ஆண்டு மூன்று ஆண்டு முது அறிவியல் படிப்புகளும், கணினி பயன்பாடு பிரிவில் 3 ஆண்டு இளம் அறிவியல் பட்டப் படிப்புகளும் இங்கு வழங்கப்படுகின்றன .
# கர்ப்பூரி தாக்கூர் அமைச்சரவை


**கர்ப்பூரி தாக்கூர் அமைச்சரவை** *(karpoori Thakur ministry)* 1977 ஆம் ஆண்டு சூன் மாதம் 24 ஆம் தேதி கர்ப்புரி தாக்கூர் முதலமைச்சராகப் பதவியேற்றபோது அமைக்கப்பட்ட அமைச்சரவையை குறிக்கிறது. அப்போது நடைபெற்ற சட்டப்பேரவை தேர்தலில் சனதா கட்சி மொத்தமுள்ள 325 இடங்களில் 214 தொகுதிகளைக் கைப்பற்றி வெற்றிபெற்றது. சத்யேந்திர நரைன் சின்காவை தோற்கடித்து கர்ப்பூரி தாக்கூர் பீகார் சட்டப்பேரவையின் தலைவராகத் தேர்ந்தெடுக்கப்பட்டார். இவரது அமைச்சரவையில் இடம்பெற்ற அமைச்சர்கள் விவரம் கீழே கொடுக்கப்பட்டுள்ளது.  

## அமைச்சரவை அமைச்சர்கள்

- கர்ப்பூரி தாக்கூர் – முதலமைச்சர்
- கைலாசுபதி மிசுரா – முதலமைச்சருக்கு அடுத்த அதிகாரம் கொண்ட அமைச்சர்
- சோகேசுவர் மண்டல்
- கபில்தியோ சிங்
- தாக்கூர் பிரசாத்
- அனுபுலால் யாதவ்
- திருமதி. சுமித்ரா தேவி
- சச்சிதானந்த் சிங் - நீர்ப்பாசன அமைச்சர்
- சாபீர் உசேன் - சுகாதார அமைச்சர்
- தாக்கூர் முனேசுவர் சிங் - எரிசக்தி மற்றும் பின்னர் நீர்ப்பாசன அமைச்சர்
- சாம்சர் சாங் பகதூர் சிங் – தொழிலாளர் துறை அமைச்சர்
# சிறி பாலமுருகன் கலை மற்றும் அறிவியல் கல்லூரி



**சிறீ பாலமுருகன் கலை மற்றும் அறிவியல் கல்லூரி** பெரியார் பல்கலைக்கழகத்தின் இணைவு பெற்றுள்ள தனியார் கல்லூரி . இக்கல்லூரி தமிழ்நாட்டில் சேலம் மாவட்டம் மேச்சேரி சாத்தப்பாடில் செயல்பட்டு வருகின்றது.  
## அறிமுகம்
இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி 2004இல் தொடங்கப்பட்டது. .  
## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன  
1. கலை, அறிவியல் இளங்கலை
1. கலை, அறிவியல் முதுகலை
# காதிர் முகைதீன் கல்லூரி


**காதிர் முகைதீன் கல்லூரி**, (*Khadir Mohideen College*) தமிழ்நாடு, திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்றுள்ள அரசு உதவிபெறும் கல்லூரி. இக்கல்லூரி தமிழ்நாட்டில் தஞ்சாவூர் மாவட்டம் அதிராம்பட்டினத்தில் செயல்பட்டு வருகின்றது.  

## அறிமுகம்
இக்கல்லூரி சிறுபான்மையினர், கிராமப்புற கல்வியினை ஊக்குவிக்கும்வகையில் செயல்பட்டு வருகின்றது. இக்கல்லூரி 1955இல் தொடங்கப்பட்டது.  
## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.  

## இளநிலை
### இளங்கலை
- தமிழ்
- ஆங்கிலம்
- அராபிக்
- வரலாறு
- பொருளாதாரம்

### இளம் அறிவியல்
- இயற்பியல்
- வேதியியல்
- தாவரவியல்
- விலங்கியல்
- கணிதம்
- கணினி அறிவியல்
- மனையியல்

### வணிகவியல்
### வணிக மேலான்மை

## முதுநிலை
### கலைப்பாடம்
- தமிழ்
- ஆங்கிலம்
- வரலாறு
- பொருளாதாரம்

### அறிவியல்
- இயற்பியல்
- வேதியியல்
- விலங்கியல்
- கணிதம்
- கணினி அறிவியல்

### வணிகவியல்

## ஆய்வுத்துறைகள்
- தமிழ்
- ஆங்கிலம்
- பொருளாதாரம்
- இயற்பியல்
- வேதியியல்
- விலங்கியல்
- கணிதம்
- கணினி அறிவியல்

-
# ஜெயா கலை மற்றும் அறிவியல் கல்லூரி


**ஜெயா கலை மற்றும் அறிவியல் கல்லூரி** (*Jaya College of Arts and Science*), என்பது தமிழ்நாடு சென்னை பல்கலைக்கழகத்தின் இணைவு பெற்றுள்ள சுயநிதி கலை அறிவியல் கல்லூரி ஆகும்.. இக்கல்லூரி தமிழ்நாட்டின் தலைநகர் சென்னையின் புறநகர் திருநின்றவூரில் செயல்பட்டுகிறது.  

## அறிமுகம்
இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி 1992இல் தொடங்கப்பட்டது..  

## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.  
1. கலை, அறிவியல் இளங்கலை
1. கலை, அறிவியல் முதுகலை
1. சான்றிதழ் படிப்புகள்
# பாளையம் தொடருந்து நிலையம்



**பாளையம் தொடருந்து நிலையம்** (*Palayam railway station*, நிலையக் குறியீடு:*PALM*) இந்தியாவின் தமிழ்நாட்டின், திண்டுக்கல் மாவட்டத்திலுள்ள, பாளையம் நகரில் உள்ள ஒரு தொடருந்து நிலையமாகும்.  

இந்த நிலையம் புதியதாக உருவாக்கப்பட்ட சேலம் - கரூர் வழிதடங்களுக்கு இடையே அமைந்துள்ளது. இது மே 2013இல் செயல்படத் தொடங்கியது. இந்த நிலையம் இந்திய இரயில்வேயின், தென்னக இரயில்வே மண்டலத்தால் இயக்கப்படும், சேலம் தொடருந்து கோட்டத்தின் கீழ் செயல்படுகிறது.
# சாமிக்கண்ணு



**சாமிக்கண்ணு** என்பவர் தமிழ்த் திரைப்பட நடிகர் ஆவார். இவர் 1954 ஆம் ஆண்டு புதுயுகம் என்ற திரைப்படத்தின் மூலம் தமிழ்த் திரையுலகில் அறிமுகமானார். இவர் அன்னக்கிளி, வண்டிச் சக்கரம், ஜானி, முள்ளும் மலரும், போக்கிரி ராஜா, சகலகலாவல்லவன், என் ராசாவின் மனசிலே, மகா பிரபு என பல திரைப்படங்களில் நடித்துள்ளார்.  

## மறைவு
சாமிக்கண்ணு சென்னை பள்ளிக்கரணையில் வசித்துவந்தார். இவர் ஜூன் 3, 2017 அன்று உடல்நலக்குறைவு காரணமாக இறந்தார்.  

## திரைப்படத்துறை
இத்திரைப்படங்களின் பட்டியல் முழுமையானதல்ல. விரிவாக்கம் செய்யப்படலாம்.  

### 1950களில்
| 1954 | புதுயுகம் | அறிமுக திரைப்படம் | } |
| --- | --- | --- | --- |

### 1960களில்
| 1961 | சபாஷ் மாப்பிள்ளை |  |
| --- | --- | --- |
| 1964 | கர்ணன் |  |
| 1965 | பூஜைக்கு வந்த மலர் | துணிகடை முதலாளி |
| 1966 | சித்தி (திரைப்படம்) | திருமண தரகர் |
| 1966 | கொடிமலர் |  |
| 1966 | செல்வம் |  |
| 1966 | சின்னஞ்சிறு உலகம் |  |
| 1967 | பேசும் தெய்வம் |  |
| 1967 | பாமா விஜயம் |  |
| 1967 | அனுபவி ராஜா அனுபவி |  |
| 1967 | நான் |  |
| 1967 | பெண்ணேநீவாழ்க |  |
| 1968 | பணமா பாசமா |  |
| 1968 | ஜீவனாம்சம் |  |
| 1968 | எங்க ஊர் ராஜா |  |
| 1969 | குலவிளக்கு |  |
| 1969 | சுபதினம் |  |

### 1970s
| 1970 | மாலதி |  |
| --- | --- | --- |
| 1971 | சவாலே சமாளி |  |
| 1971 | மீண்டும் வாழ்வேன் | காண்ஸ்டபில் இதயராஜா |
| 1972 | நவாப் நாற்காலி |  |
| 1972 | குறத்தி மகன் |  |
| 1972 | என்ன முதலாளி சௌக்கியமா |  |
| 1972 | பட்டிக்காடா பட்டணமா |  |
| 1973 | ராஜபார்ட் ரங்கதுரை |  |
| 1973 | பொண்ணுக்கு தங்க மனசு |  |
| 1974 | உரிமைக்குரல் |  |
| 1975 | மனிதனும் தெய்வமாகலாம் |  |
| 1975 | பிஞ்சு மனம் |  |
| 1975 | கஸ்தூரி விஜயம் |  |
| 1975 | ஆயிரத்தில் ஒருத்தி |  |
| 1975 | பாட்டும் பரதமும் |  |
| 1976 | அன்னக்கிளி |  |
| 1976 | பாலூட்டி வளர்த்த கிளி |  |
| 1976 | உங்களில் ஒருத்தி |  |
| 1977 | பட்டினப்பிரவேசம் |  |
| 1977 | இன்றுபோல் என்றும் வாழ்க |  |
| 1977 | கவிக்குயில் |  |
| 1977 | பாலாபிஷேகம் |  |
| 1978 | சங்கர் சலீம் சைமன் |  |
| 1978 | முள்ளும் மலரும் | பயபுள்ள |
| 1978 | ஸ்ரீ காஞ்சி காமாட்சி |  |
| 1978 | என் கேள்விக்கு என்ன பதில் |  |
| 1979 | வீட்டுக்கு வீடு வாசப்படி |  |
| 1979 | உதிரிப்பூக்கள் |  |

### 1980s
| 1980 | நீர் நிலம் நெருப்பு |
| --- | --- |
| 1980 | பூட்டாத பூட்டுகள் |
| 1980 | ஜானி |
| 1980 | வண்டிச்சக்கரம் |
| 1981 | நண்டு |
| 1981 | சிவப்பு மல்லி |
| 1981 | சுமை |
| 1981 | குடும்பம் ஒரு கதம்பம் |
| 1982 | போக்கிரி ராஜா |
| 1982 | மெட்டி |
| 1982 | எச்சில் இரவுகள் |
| 1982 | *ஹிட்லர் உமாநாத்* |
| 1982 | அந்த ராத்திரிக்கு சாட்சி இல்லை |
| 1982 | சகலகலா வல்லவன் |
| 1983 | தூரம் அதிகமில்லை |
| 1983 | புத்திசாலிப் பைத்தியங்கள் |
| 1985 | கரையைத் தொடாத அலைகள் |
| 1987 | சின்னக்குயில் பாடுது |
| 1988 | மனசுக்குள் மத்தாப்பூ |

### 1990s
| 1990 | வரவு நல்ல உறவு |  |  |
| --- | --- | --- | --- |
| 1990 | நானும் இந்த ஊர்தான் |  |  |
| 1990 | வேடிக்கை என் வாடிக்கை |  |  |
| 1990 | மதுரை வீரன் எங்க சாமி |  |  |
| 1991 | நாடு அதை நாடு |  |  |
| 1991 | என் ராசாவின் மனசிலே | தங்கமுத்து |  |
| 1993 | முற்றுகை |  |  |
| 1996 | வைகறை பூக்கள் | இறுதிப்படம் | } |

## ஆதாரங்கள்
# இட்ஜ்தாவி



**இட்ஜ்தாவி** (**Itjtawy** எகிப்தின் மத்தியகால இராச்சியத்தின் பனிரெண்டாம் வம்சத்தை நிறுவிய மன்னர் முதலாம் அமெனம்ஹத், தீபை நகரத்திற்கு அடுத்து கிமு 1991-இல் நிறுவிய புதிய தலைநகரம் ஆகும். எதிரிகளிடமிருந்து தற்காத்து கொள்வதற்கு இப்புதிய நகரத்தை முதலாம் அமெனெம்கத் நிறுவினார். இட்ஜ்தாவி நகரம், தற்கால எகிப்து நாட்டில் பையூர்ம் ஆளுநகரத்தில் உள்ளது.  
இந்நகரத்தில் எகிப்தின் பனிரெண்டாம் வம்ச மன்னர்களில் பிரமிடுகள் உள்ளது. இட்ஜ்தாவி நகரம் 12-ஆம் வம்சம் மற்றும் 13-ஆம் வம்சத்தவர்களுக்கு தலைநகரமாக இருந்தது.  

## பண்டைய எகிப்திய நகரங்கள்
- அமர்னா
- அல்-உக்சுர்
- அலெக்சாந்திரியா
- ஆவரிஸ்
- கீசா
- கோப்திய கெய்ரோ
- சக்காரா
- தனீஸ்
- தீபை
- பை-ராமேசஸ்
- மெம்பிஸ்
- மென்டிஸ்
- ஹெராக்கிலியோபோலிஸ் மக்னா
## இதனையும் காண்க
- பண்டைய எகிப்திய அரசமரபுகள்
# கோயன்ராட் எல்ஸ்ட்

**கோயன்ராட் எல்ஸ்ட்** (பிறப்பு: ஆகஸ்ட் 7, 1959) பெல்ஜிய ஓரியண்டலிஸ்ட் மற்றும் இருபதுக்கும் மேற்பட்ட புத்தகங்களை எழுதியவர். இந்து மதம், மதம், அரசியல் மற்றும் வரலாறு குறித்த புத்தகங்களை எழுதியுள்ளார்.  

லியுவென் பல்கலைக்கழகத்தில் இந்தாலஜி, சினாலஜி மற்றும் தத்துவத்தில் பட்டம் பெற்றார். 1988 மற்றும் 1992 க்கு இடையில், எல்ஸ்ட் பனாரஸ் இந்து பல்கலைக்கழகத்தில் இருந்தார். 1999 இல், பி.எச்.டி. ஆசிய ஆய்வுகளில். இந்து மறுமலர்ச்சி குறித்த அவரது முனைவர் பட்ட ஆய்வு "Decolonizing the Hindu Mind " என்று வெளியிடப்பட்டது. அவரது முதல் புத்தகங்கள் அயோத்தி சர்ச்சையைப் பற்றியது. இந்த புத்தகங்கள் அவருக்கு பாராட்டு மற்றும் அவதூறு இரண்டையும் பெற்றுள்ளன. பண்டைய இந்திய வரலாறு குறித்தும் எழுதியுள்ளார்.  

## துணை நூல்கள்
- (Also included in Vinay Chandra Mishra and Parmanand Singh, eds.: *Ram Janmabhoomi Babri Masjid, Historical Documents, Legal Opinions & Judgments*, Bar Council of India Trust, Delhi 1991.)
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- Still no trace of an Aryan invasion : a collection on Indo-European origins . Aryan Books International, 2018.
- Hindu Dharma and the Culture Wars. Rupa (2019)
- 
- 
- 
- Het boek bij het Boek (“The companion book to the Book”, Waregem 2009)
- The India chapter in Wim Van Rooy & Sam Van Rooy, eds.: De islam. Kritische essays over een politieke religie (“Islam: Critical Essays on a Political Religion”), ASP, Brussels 2010.
- De donkere zijde van het boeddhisme (“The Dark Side of Buddhism”, Mens & Cultuur, Ghent 2010)
- Heidendom in India: hindoeïsme en christendom, dialoog tussen vreemden (“Paganism in India: Hindus and Christians, Dialogue between Strangers”, Mens & Cultuur, Ghent 2014):
# சீத்தாராம் சிங்


**சீத்தாராம் சிங்** *(Sitaram Singh)* இந்தியாவின் பதினான்காவது மக்களவையில் உறுப்பினராக இருந்தார். 1948 ஆம் ஆண்டு நவம்பர் 12 ஆம் நாள் பிறந்த இவர் 2014 ஆம் ஆண்டு சனவரி மாதம் 11 ஆம் நாள் வரை வாழ்ந்தார் . ராசுடிரிய சனதா தளம் கட்சியின் உறுப்பினரான இவர் பீகார் மாநிலத்தின் சியோகர் மக்களவைத் தொகுதியை பிரதிநிதித்துவப்படுத்தினார். 1990 முதல் 1995 வரை பீகாரில் தனிப் பொறுப்பில் மாநில அமைச்சராக பணியாற்றியுள்ளார். சீத்தாராம் சிங் 1995- முதல் 2004 வரை பீகாரின் அமைச்சரவையிலும் அமைச்சராக பணியாற்றினார். 1985 முதல் 2004 வரை இவர் தொடர்ச்சியாக நான்கு முறை மதுபன் சட்டமன்றத் தொகுதியை பிரதிநிதித்துவப்படுத்தியுள்ளார். . மக்கள் தலைவராக கருதப்பட்ட சீத்தாராம் சிங், சமூகத்தின் முன்னேற்றத்திற்கான தனது போராட்டத்தைத் தொடர்ந்தார்.
# பிந்தியாவாசினி தேவி


**பிந்தியவாசினி தேவி** (இறப்பு 2006) ஒரு இந்திய நாட்டுப்புற இசைக்கலைஞர் மற்றும் நாட்டுப்புற இசையை ஊக்குவிக்கும் பாட்னாவைச் சேர்ந்த இசை அகாடமியான *விந்தியா கலா மந்திர்* நிறுவனர் ஆவார். *விந்தியா கலா மந்திர்* லக்னோவின் பட்கண்டே பல்கலைக்கழகத்துடன் 55 ஆண்டுகளாக தொடர்புடையது. இது இப்போது அவரது மருமகள் ஷோபா சின்ஹா, மகன் சுதிர் குமார் சின்ஹா ஆகியோரால் நடத்தப்படுகிறது. அவர் இந்தியாவின் பீகார் மாநிலத்தில் முசாபர்பூரில் பிறந்தார். மைதிலி, போஜ்புரி மற்றும் மாகாஹி நாட்டுப்புற இசையில் நிபுணத்துவம் பெற்றவர். *விவா கீத்* திரைப்படத்தில் *சோட் துல்ஹா கே* என்ற பிரபலமான பாடலையும் அவர் பாடியுள்ளார். மேலும் அவரது பல பாடல்கள் குறுவட்டு வடிவத்தில் வெளியிடப்பட்டுள்ளன.  

1974 ஆம் ஆண்டில் இந்திய அரசு அவருக்கு நான்காவது மிக உயர்ந்த விருதான பத்மஸ்ரீ விருதை வழங்கியது . சங்கீத நாடக அகாடமி 1991 ஆம் ஆண்டில் தனது வருடாந்திர விருதை அவருக்கு வழங்கியது. அவர் 1998 இல் மத்திய பிரதேச அரசிடமிருந்து *அஹில்யா பாய் விருதைப்* பெற்றார். பிந்தியவாசினி தேவி தனது கங்கர்பாக் இல்லத்தில் 18 ஏப்ரல் 2006 அன்று தனது 86 வயதில் இறந்தார்.
# பழனி தொடருந்து நிலையம்


**பழனி தொடருந்து நிலையம்** (*Palani railway station*) தமிழகத்தின் மேற்குப் பகுதியில் அமைந்துள்ள பழனியின் மத சுற்றுலா நகரத்திற்கு சேவை செய்யும் ***ஒற்றை மின்சார*** தொடருந்து நிலையமாகும். இந்த தொடருந்து நிலையம், தென்னக இரயில்வே மண்டலத்தின் மதுரை தொடருந்து கோட்டத்தின் ஒரு பகுதியாக இந்த நிலையம் பொள்ளாச்சி-திண்டுக்கல் பிரிவில் உள்ளது.  

## திட்டங்கள் மற்றும் வளர்ச்சி
இந்திய ரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்பட வேண்டிய தமிழ்நாட்டின் 73 நிலையங்களில் இதுவும் ஒன்றாகும். இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்டத்தில் பழனி தொடருந்து நிலையத்தை புதுப்பிக்கும் பணிக்கு 13.88 ரூபாய் ஒதுக்கப்பட்டுள்ளது.  

## மின்மயமாக்கல்
பாலக்காடு சந்திப்பிலிருந்து இந்த நிலையம் வரை, இந்த ஒருவழிப்பாதை டீசல் பாதையிலிருந்து மின்சார பாதையாக மாற்றப்பட்டுள்ளது. இதில் பாலக்காடு நகரம், மீனாட்சிபுரம், பொள்ளாச்சி சந்திப்பு, உடுமலைப்பேட்டை மற்றும் பழனி போன்ற தொடருந்து நிலையங்கள் உள்ளன. இந்த தொடருந்து நிலையத்திலிருந்து திண்டுக்கல் சந்திப்பு வரை மின்மயமாக்கும் பணி இன்னும் முடிக்கப்படவில்லை.  

## தொடருந்துகள்
பழனி தொடருந்து நிலையம் வழியாக தற்போது இயக்கப்படும் தொடருந்து சேவைகள் வருமாறு:-  

### அதிவிரைவு தொடருந்துகள்
- 22651 - எம்ஜிஆர் சென்னை சென்ட்ரல் (MAS) முதல் பாலக்காடு சந்திப்பு (PGT)
- 22652 - பாலக்காடு சந்திப்பு (PGT) முதல் MGR சென்னை சென்ட்ரல் (MAS)

### மெயில்/விரைவு தொடருந்துகள்
- 06029 - மேட்டுப்பாளையம் (MTP) முதல் திருநெல்வேலி சந்திப்பு (TEN) வழியாக தென்காசி சந்திப்பு (TSI)
- 06030 - திருநெல்வேலி சந்திப்பு (TEN) முதல் மேட்டுப்பாளையம் (MTP) வரை தென்காசி சந்திப்பு (TSI)
- 16343 - அமிர்தா எக்ஸ்பிரஸ் (திருவனந்தபுரம் சந்திப்பு (TVC) முதல் மதுரை சந்திப்பு (MDU))
- 16344 - அமிர்தா எக்ஸ்பிரஸ் (மதுரை சந்திப்பு (MDU) முதல் திருவனந்தபுரம் சந்திப்பு (TVC))
- 16731 ​​- பாலக்காடு சந்திப்பு (PGT) முதல் திருச்செந்தூர் (TCN)
- 16732 - திருச்செந்தூர் (TCN) முதல் பாலக்காடு சந்திப்பு (PGT)

### முன்பதிவு செய்யப்படாத தொடருந்துகள்
- 06462 - பழனி (PLNI) முதல் கோயம்புத்தூர் சந்திப்பு (CBE)
- 06479 - பழனி (PLNI) - மதுரை சந்திப்பு (MDU) எக்ஸ்பிரஸ் சிறப்பு
- 56608 - பழனி (PLNI) முதல் கோயம்புத்தூர் சந்திப்பு (CBE) (பயணிகள்)
- 56623 - பழனி (PLNI) முதல் மதுரை சந்திப்பு (MDU) (பயணிகள்)

## வண்டிகளின் வரிசை
| வண்டி எண். | பெயர் | புறப்படும் இடம் | சேரும் இடம் | நேரம் | சேவை நாட்கள் | வழித்தடம் |
| --- | --- | --- | --- | --- | --- | --- |
# பெருந்துறை தொடருந்து நிலையம்


**பெருந்துறை தொடருந்து நிலையம்** (*Perundurai railway station*, நிலையக் குறியீடு:*PY*) இந்தியாவின் தமிழ்நாடு மாநிலத்தில், ஈரோடு மாவட்டத்தில் உள்ள பெருந்துறை நகரில் இருக்கும் ஒரு தொடருந்து நிலையமாகும்.  

## அமைவிடம்
ஈரோடு சந்திப்பு மற்றும் கோயம்புத்தூர் சந்திப்புக்கு இடையே, ஜோலார்பேட்டை - சோரனூர் வழித்தடத்தில் அமைந்துள்ள இந்நிலையம், தென்னக இரயில்வேயின், சேலம் தொடருந்து கோட்டத்தின் கீழ் செயல்படுகிறது. இது ஈரோடு சந்திப்பிலிருந்து 13 கிலோமீட்டர் (8.1 மைல்) தொலைவில் அமைந்துள்ளது.  

ஈரோடு சந்திப்புக்கும், கோயம்புத்தூர் சந்திப்புக்கும் இடையே இயங்கும் எட்டு பயணிகள் தொடருந்துகள், இங்கு நிறுத்தப்படுகிறது.  

## எதிர்கால வளர்ச்சிகள்
இந்நிலையம் குழும முதலாளியச் சமூகப் பொறுப்புத் திட்டத்தைன்கீழ் இந்த வட்டார வணிக நிருவனங்கள, கல்விநிறுவனங்களின் உதவியோடு வளர்த்தெடுக்கப்படும்.  

இந்திய விடுதலைக்கு முன்பே நகரையும் ப் பகுதியையும் பெருந்துறை வழியாக இணைக்கும் புதிய இருப்புத்தொடருக்கான முன்மொழிவுகள் வழங்கப்பட்டுள்ளன. இத்தொடர் தருமபுரம், காங்கேயம், சென்னிமலை, ஈரோடு சந்திப்பு, கோபிசெட்டிபாளையம், சத்தியமங்கலம் ஊடாகச் செல்லும். நாளடைவில் இந்த முன்மொழிவுகளில் பல மாற்றங்கள் செய்யப்பட்டன. மேலும், 2007 இல் ஈரோடு-பழனி தொடர் சார்ந்த அளக்கை செய்யப்பட்டது. புதிதான முன்மொழிவில் இத்தொடர் ஈரோடுச் சந்திப்பில் இருந்து இப்போதுள்ள ஜோலார்பேட்டை–சோரனூர் தொடருக்கு இணையாகச் சென்று பெருந்துறையை அடைந்ததும் பிரிந்து பழனி நோக்கிச் செல்லும்.சத்தியமங்கலம் கானுயிர் காப்பகம் சார்ந்த சுற்றுச்சூழல் ஒப்புதல் சிக்கலால் ஏற்பட்ட தடையால், ஈரோடு-சாமராசநகர் இருப்புத் தொடருக்கு மாற்றாக, மாற்றங்கள செய்யபட்டு, ஈரோடு-சத்தியமங்கலம் பிரிவுத் தொடருக்கு மட்டும் 2007 இல் அளக்கை செய்து முடிக்கப்பட்டது.  

- மேலும், பெருந்துறை சிப்காட் தொழிற்பேட்டைக் கழகம் சரக்குகலையும் பொருள்களையுக் எளிதாகப் போக்குவரத்து செய்ய பெருந்துறை தொடருந்து நிலையத்தில் இருந்து சிப்காட் தொழிலக வளாகத்துக்கு ஒரு இணைப்புத் தொடரை அமைக்குமாறு கேட்டுக் கொண்டுள்ளது.

- ஈரோடுப் பகுதி கள முன்னேற்றத் திட்டப்பகுதியாக ஓர் எளிய நகருந்திறத் திட்டப்பணி உருவாக்கப்பட்டுள்ளது. இதில் ஈரோடுச் சந்திப்பின் சரக்கு முனையத்தை அதன் நரகப் புறப்பகுதிக்கு, பெருந்துறை நிலையத்துக்கு அருகாமை வரை நீட்டிக்குமாறு ஈரோடு மாவட்ட ஆட்சியகம் கேட்டுக் கொண்டுள்ளது.
# லோகேஷ் கனகராஜ்



**லோகேஷ் கனகராஜ்** என்பவர் தமிழகத் திரைப்படத்துறையில் பணிபுரியும் திரைப்பட இயக்குநரும் திரைக்கதை ஆசிரியரும் ஆவார். இவர் 2016ஆம் ஆண்டிலிருந்து மாநகரம் (2017), கைதி (2019), போன்ற திரைப்படங்களை இயக்கியுள்ளார். 2020ஆம் ஆண்டு விஜய், விஜய் சேதுபதி நடித்த மாஸ்டர் திரைப்படத்தையும் இயக்கியுள்ளார். கமலுடன் விக்ரம் படத்தையும், விஜயுடன் லியோ படத்தையும் இயக்கியுள்ளார்.  

## இளமை
லோகேஷ் கனகராஜ் இந்தியாவில் தமிழ்நாட்டின் கோயம்புத்தூர் மாவட்டத்தில் உள்ள கிணத்துக்கடவில் தமிழ்க் குடும்பத்தில் பிறந்தார். கோயம்புத்தூர் பூ. சா. கோ. கலை அறிவியல் கல்லூரியில் முதுநிலை வணிக நிர்வாகவியல் படிப்பைத் தொடர்வதற்கு முன்பு, பேஷன் தொழில்நுட்பத்தில் முதன்மைப் பட்டம் பெற்றார். இவர் தனது பள்ளிப்படிப்பை விவேக் வித்யாலயா மெட்ரிக் உயர்நிலை பள்ளியில் படித்துள்ளார். இவர் திரைப்படத் துறையில் பணியாற்றுவதற்கு முன்னர் வங்கி ஒன்றில் ஊழியராகப் பணிபுரிந்துள்ளார். திரைப்படத் தயாரிப்பின் மீதான தனது ஆர்வத்தைத் தொடர்ந்து ஒரு பெறுநிறுவன குறும்படப் போட்டியில் பங்கேற்றார். போட்டியின் நடுவராக கார்த்திக் சுப்பராஜ் இருந்தார். இவரது குறும்படத்தால் ஈர்க்கப்பட்ட சுப்பராஜ், லோகேசை திரைப்படத் தயாரிப்பதில் இயக்குநராகத் தொடர ஊக்குவித்தார்.  

## திரைப்படத் தொழில்
2012ஆம் ஆண்டு வெளியான அச்சம் தவிர் என்ற குறும்படத்தின் மூலம் லோகேஷ் இயக்குநராக அறிமுகமானார். இந்த குறும்படத்திற்கு கிளப்பேஸ் குறும்பட விழாவில் சிறந்த இயக்குநர், சிறந்த திரைப்படம், சிறந்த நடிகர் ஆகிய விருதுகள் கிடைத்தன. 2016ஆம் ஆண்டில், கார்த்திக் சுப்பராஜ் தயாரித்த "அவியல்" என்ற தொகுப்புத் திரைப்படத்தில் இவரது குறும்படமான "கலாம்" சேர்க்கப்பட்டது. இவர் 2017ஆம் ஆண்டில் தனது முதல் திரைப்படமான மாநகரத்தை இயக்கினார். இதைத் தொடர்ந்து 2019ஆம் ஆண்டில் ட்ரீம் வாரியர் பிக்சர்ஸ் தயாரித்த அதிரடித் திரைப்படமான கைதியில் கார்த்தி முன்னணி வேடத்தில் நடிக்க இயக்கினார். தளபதி விஜய் அவர்களை வைத்து மாஸ்டர் போன்ற பிளாக் பஸ்டர் படங்களை தமிழ் திரையுலகிற்கு கொடுத்துள்ளார்.அடுத்தவதாக உலகநாயகனை வைத்து விக்ரம் போன்ற வெற்றி படங்களை இயக்கியுள்ளார்.  

| ஆண்டு | திரைப்படம் | மொழி | இயக்குநர் | திரைக்கதை ஆசிரியர் | குறிப்புகள் |
| --- | --- | --- | --- | --- | --- |
| 2016 | *அவியல்* | Anthology film; பிரிவு: *கலாம்* |  |  |  |
| 2017 | மாநகரம் |  |  |  |  |
| 2018 | *வெள்ளை ராஜா* | தொலைக்காட்சித் தொடர் |  |  |  |
| 2019 | கைதி |  |  |  |  |
| 2021 | *மாஸ்டர்* | Cameo |  |  |  |
| 2022 | *விக்ரம்* | 2nd installment in the LCU |  |  |  |
| 2023 | *மைக்கேல்* | Telugu film; Presenter for the Tamil dubbed version |  |  |  |
| *லியோ* | 3rd installment in the LCU |  |  |  |  |
| *Fight Club* |  |  |  |  |  |
| 2025 | *கூலி* | co-written with Chandhru Anbazhagan |  |  |  |
| 4th installment in the LCU, also presenter |  |  |  |  |  |
| Also presenter | } |  |  |  |  |
# ராம் ஸ்வரூப்

**ராம் ஸ்வரூப்** (1920 - 26 டிசம்பர் 1998) ஒரு இந்திய அறிஞர், தத்துவவாதி மற்றும் எழுத்தாளர் மற்றும் இந்து மறுமலர்ச்சி இயக்கத்தின் மிக முக்கியமான சிந்தனைத் தலைவர்களில் ஒருவர். அவர் இந்திய வரலாறு, மதம் மற்றும் அரசியல் பற்றிய புத்தகங்களுக்கு பெயர் பெற்றவர். அவர் கம்யூனிச எதிர்ப்பு. அவர் மதத்தை விமர்சிப்பவராகவும் இருந்தார். சீதா ராம் கோயலுடன் சேர்ந்து, வாய்ஸ் ஆஃப் இந்தியா என்ற பதிப்பகத்தை நிறுவினார். அவரது "ஹதீஸ் மூலம் இஸ்லாத்தை புரிந்துகொள்வது" என்ற புத்தகம் இந்தியாவில் தடை செய்யப்பட்டது.  

## துணை நூல்கள்
- *Indictment*, Changer's Club
- *Mahatma Gandhi and His Assassin*, 1948. Changer's Club
- *Let us Fight the Communist Menace* (1949)
- *Russian Imperialism: How to Stop It* (1950);
- *Communism and Peasantry: Implications of Collectivist Agriculture for Asian Countries* (1950,1954)
- *Gandhism and Communism* (1954)
- *Foundations of Maoism* (1956). with a foreword by Kodandera M. Cariappa
- *Gandhian Economics* (1977)
- *The Hindu View of Education* (1971) Online (PDF)
- *The Word as Revelation: Names of Gods* (1980), (1982, revised 1992) Online
- *Understanding Islam through Hadis* (1983 in the USA by Arvind Ghosh, Houston; Indian reprint by Voice of India, 1984); The Hindi translation was banned in 1990, and the English original was banned in 1991 in India. Online
- *Buddhism vis-à-vis Hinduism* (1958, revised 1984).
- *Hinduism vis-à-vis Christianity and Islam* (1982, revised 1992)
- *Woman in Islam* (1994);
- *Hindu View of Christianity and Islam* (1993, contains also as an appendix Swarup's foreword to D. S. Margoliouth's *Mohammed and the Rise of Islam* (1985, original in 1905) and to William Muir's The Life of Mahomet (1992, original in 1894) Online
- *Ramakrishna Mission: Search for a New Identity* (1986) Online
- *Cultural Alienation and Some Problems Hinduism Faces* (1987)
- *Hindu-Sikh Relationship* (1985) Online (PDF)
- *Hindu-Buddhist Rejoinder to Pope John-Paul II on Eastern Religions and Yoga* (1995)
- *Hinduism and monotheistic religions. (2015).*
- *On Hinduism: Reviews and reflections.* New Delhi: Voice of India. Online (2000).

;Writings as a contributor  
- *Christianity, an Imperialist Ideology* (1983, with Major T.R. Vedantham and Sita Ram Goel)
- Chapters Five and Six in *Hindu Temples - What Happened to Them* (1990 vol.1, with Arun Shourie and others, )
- Foreword to a republication of D.S. Margoliouth's Mohammed and the Rise of Islam (1985, original in 1905)
- Foreword to a republication of William Muir's The Life of Mahomet (1992, original in 1894)
- *Foreword to Anirvan: Inner Yoga* (1988, reprint 1995)
- Foreword to the republication of Sardar Gurbachan Singh Talib, ed.: *Muslim League Attack on Sikhs and Hindus in the Punjab*, 1947 (1991; the original had been published by the Shiromani Gurdwara Prabandhak Committee, Amritsar in 1950), and also separately published as *Whither Sikhism?* (1991)

;Writings in other languages  
- *Hindu Dharma, Isaiat aur Islam* (1985, Hindi: "Hindu Dharma, Christianity and Islam");
- *Foi et intolérance: Un regard hindou sur le christianisme et l'Islam. Paris: Le Labyrinthe.*
# கேப்ரியல் ஃபேர்மேன்


**கேப்ரியல் ஃபேர்மேன்** *(Gabriel Fairman)* என்பவர் பணியகப் பணிகள் என்ற சிலிக்கான் பள்ளத்தாக்கு நிறுவனத்தின் நிறுவனர் மற்றும் தலைமை நிர்வாக அதிகாரி ஆவார் . இந்நிறுவனம் பெரிய நிறுவனங்களுக்குத் தேவையான மொழிபெயர்ப்பு சேவைகளுக்கு செயற்கை நுண்ணறிவைப் பயன்படுத்துகிறது. கேப்ரியல் பிரேசில் நாட்டில் பிறந்தார் . அமெரிக்காவின் பென்சில்வேனியா நகரத்திலுள்ள சுவார்த்மோர் கல்லூரியில் பட்டம் பெற்றார் . இங்குதான் புத்தரின் கொள்கைகளை கற்றுக் கொண்டார். அவற்றை பயன்படுத்தி பணியகப் பணிகள் நிறுவனத்தை தொடங்கினார். அப்பொழுது முதல் கேப்ரியல் தொடர்ச்சியாக செயற்கை நுண்ணறிவு துறையைப் பற்றி பேசிக்கொண்டும் பங்களித்துக் கொண்டும் இருக்கிறார் . அமெரிக்காவின் வர்த்தகப் பத்திரிகையான போர்ப்சு பத்திரிகையிம் தொழில்நுட்ப ஆலோசனைக் குழுவிலும் உறுப்பினராக உள்ளார் .
# இங்கிலாந்து துடுப்பாட்ட அணியின் இலங்கைச் சுற்றுப்பயணம் 2020–21


இங்கிலாந்து துடுப்பாட்ட அணி 2021 சனவரியில் இலங்கையில் இரண்டு தேர்வுப் போட்டிகளில் விளையாடுவதற்காக சுற்றுப் பயணம் மேற்கொண்டது. இத்தொடர் [[2019–21 ஐசிசி உலகத் தேர்வுத் துடுப்பாட்ட வாகைப் போட்டிகளில் ஒரு பகுதியாக அமைந்தது. ஆரம்பத்தில், இத்தொடர் மார்ச் 2020 இல் இடம்பெறுவதாக இருந்தது, ஆனால் கோவிட்-19 பெருந்தொற்று காரணமாக அது ஒத்திவைக்கப்பட்டது. 2020 திசம்பரில், இங்கிலாந்து மற்றும் வேல்சு துடுப்பாட்ட வாரியம் பயணத்திற்கான தேதிகளை உறுதிப்படுத்தி, இரண்டு தேர்வு ஆட்டங்களும் காலியில் நடத்தப்படும் என அறிவித்தது.  

இங்கிலந்து அணி முதல் ஆட்டத்தை 7 இலக்குகளாலும், இரண்டாவது ஆட்டத்தை 6 இலக்குகளாலும் வென்று தொடரை 2–0 என்ற கணக்கில் வென்றது. இது இங்கிலாந்து அணியில் வெளிநாட்டுப் பயணங்களில் ஐந்தாவது தொடர் வெற்றியாகும்.  

## அணிகள்
| தேர்வுத் தொடர்கள் |  |  |
| --- | --- | --- |
| * தினேஸ் சந்திமல் (த)
* 
திமுத் கருணாரத்ன (த)

* மினோத் பானுக்க
* துஷ்மந்த சமீரா
* 
தனஞ்சய டி சில்வா

* நிரோசன் டிக்வெல்ல (இ.கா)
* லசித் எம்புல்தெனியா
* அசித்தா பெர்னாண்டோ
* ஒசதா பெர்னாண்டோ
* விஷ்வா பெர்னாண்டோ
* 
சந்தூசு குணதிலக்க

* வனிந்து அசரங்கா
* லகிரு குமார
* சுரங்க லக்மால்
* 
தில்சான் மதுசங்க

* அஞ்செலோ மத்தியூஸ்
* குசல் மெண்டிசு
* ரமேசு மெண்டிசு
* தில்ருவன் பெரேரா
* குசல் பெரேரா (இ.க)
* நுவான் பிரதீப்
* 
கசுன் ரஜிதா

* இலக்சன் சந்தக்கன்
* தசுன் சானக்க
* ரோசன் சில்வா
* லகிரு திரிமான்ன | * ஜோ ரூட் (த)
* மொயீன் அலி
* ஜேம்ஸ் அண்டர்சன்
* ஜோனி பேர்ஸ்டோ
* தொம் பெசு
* ஸ்டூவர்ட் பிரோட்
* ஜோஸ் பட்லர் (இ.க)
* சாக் குரோலி
* சாம் கர்ரன்
* பென் போக்சு
* தான் லாரன்சு
* சாக் லீச்
* டொம் சிப்லி
* ஓலி இசுடோன்
* கிறிஸ் வோக்ஸ்
* மார்க் வுட் | } |

## பயிற்சி ஆட்டம்

## தேர்வுத் தொடர்
### 1-வது தேர்வு

### 2-வது தேர்வு
# நீனா (தமிழ் நடிகை)



**நீனா** (பிறப்பு அக்டோபர் 1981) என்பவர் தமிழ் நடிகை ஆவார். இவர் குழந்தை நட்சத்திரமாக நடிக்க தொடங்கினார். 1997 இல் வெளிவந்த விடுகதை திரைப்படத்தில் நடித்தமைக்காக கவனம் பெற்றார்.  

## திரைத்துறை
நீனா குழந்தை நட்சத்திரமாக 1990 இல் வசந்த்  
இயக்கத்தில் வெளிவந்த *கேளடி கண்மணி* திரைப்படத்தில் நடித்தார்.  
பிறகு செல்வா இயக்கிய நீலா மாலா நாடகத்தில் நடித்தார்..  

## திரைப்படவியல்
| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 1989 | *இதயத்தை திருடாதே* | தெலுங்குத் திரைப்படம்; குழந்தை நட்சத்திரம் |  |
| 1990 | *கேளடி கண்மணி* | அணு | குழந்தை நட்சத்திரம் |
| 1997 | *காலமெல்லாம் காத்திருப்பேன்* |  |  |
| 1997 | *ராசி (திரைப்படம்)* | கவிதா |  |
| 1997 | *விடுகதை* | ஆனந்தி | - |
| 1998 | *கண்ணாத்தாள்* | கண்ணாத்தா |  |
| 2000 | *நாகலிங்கம்* | நாககன்னி |  |
| 2000 | *சுதந்திரம் (2000 திரைப்படம்)* | நீனா | } |

## தொலைக்காட்சி தொடர்கள்
| ஆண்டு | தொடர் பெயர்கள் | கதாப்பாத்திரம் | குறிப்பு |
| --- | --- | --- | --- |
| 1998 | *ஜெயிப்பது நிஜம்* |  |  |
| 1999-2001 | *சித்தி* | காவேரி மாதவன் |  |
| 2002 | *அண்ணாமலை* | இளைய அண்ணாமலை | } |

## ஆதாரங்கள்
# ஹேமலதா (பாடகி)



**ஹேமலதா** (பிறப்பு: 16 ஆகத்து 1954, ஹைதராபாத்) ஓர் இந்திய இந்தி திரைப்படப் பின்னணிப் பாடகி ஆவார் 1970 களின் பிற்பகுதியில் இவரது பாடல்கள் மிகவும் பிரபலமாவை. பாரம்பரிய இசையில் நன்கு பயிற்சி பெற்ற இவர். திரைப்படம், இசை நிகழ்ச்சிகள், தொலைக்காட்சி போன்றவற்ற தனது நிகழ்ச்சிகளை நடத்தியுள்ளார்..  

1977-81 காலகட்டத்தில் இவர் சிறந்த பின்னணிப் பாடகிக்கான பிலிம்பேர் விருதுக்கு ஐந்து முறை பரிந்துரைக்கப்பட்டார். 1977 ல் சிச்சார் என்ற இந்தி திரைப்படத்தில் ரவீந்திர ஜெயின் இசையமைப்பில் கே. ஜே. யேசுதாசுடன் இனைந்து பாடிய *து ஜோ மேரே சுர் மெய்ன்* என்ற பாடலுக்காக இவருக்கு பிலிம்பேர் விருது வழங்கப் பட்டது.  

## ஆரம்ப வாழ்க்கை மற்றும் பின்னணி
லதா பட் என்ற இயற்பெயர் கொண்ட ஹேமலதா ஹைதராபாத்தில் ஒரு கட்டுப்பாடான மார்வாரி, பிராமண குடும்பத்தில் பிறந்தார். பின்னர் குழந்தை பருவத்தை கல்கத்தாவில்.கழித்தார்.  

ஹேமலதாவிற்கு ஏழு வயது இருக்கும் போது கொல்கத்தாவின் ரவிந்திரா விளையாட்டரங்கில் மிகப்பெரிய பார்வையாளர் கூட்டத்தின் முன் நடத்தப்பட்ட பிரம்மாண்ட இசைக் கச்சேரியில் தந்தையின் சீடரான *கோபால் மால்லிக்* இவரது பாடும் திறமையை அங்கீகரிக்கும் விதமாக பாட வாய்ப்பளித்தார். பின்னா் அவரது தந்தை மும்பை செல்வதற்கு அனுமதி அளித்தார். மும்பை செல்வதற்கு முன் இடைப்பட்ட காலத்தில் இசையமைப்பாளர் *ரவீந்திர ஜெயின்* இசையில் மேற்படிப்பு படிப்பதற்காக கொல்கத்தா வந்தார். தினமும் குரு பண்டிட் ஜெய்சந்த் பட்டிடம் இசைப் பயிற்சிக்காக அவரது இல்லத்திற்து வந்தார். இசைப்பயிற்சிக்குப் பின் தனது சொந்தமான வங்காள இசையமைப்பை ஹார்மோனியம் கொண்டு உருவாக்குவார். அப்போது 12 வயதான ஹேமலதாவும் அவா்களுடன் இணைந்து பாடுவார். தாயார் அம்பிகா பட்டும் இவாின் இசை ஆா்வத்தை ஊக்கப்படுத்தினார். .  

## வாழ்க்கை

### ஆரம்ப வாழ்க்கை
1966 ல், அவரது குடும்பம் மும்பை சென்றடைந்து அங்கு தெற்கு மும்பையின் கிர்கானில் வசிந்து வந்தனர். மும்பையில் வசிக்கும் போது. பிரபல இந்துஸ்தானி தபலா இசைக்கலைஞர் அல்லா ரக்கா கானை சந்தித்தனர். பின்னர் அவரது குடும்பம் மும்பை மாகிமுக்கு இடம் மாறியது. அடுத்து, அவர்கள் உஸ்தாத் ராயிசு கானை சந்திந்து அவரிடம் கஸல் பாடலைக் கற்றறிந்தார்.  

இசை இயக்குநர் நௌசத் அலி அழைப்பினை பேரில் அவரை சந்தித்தார். அப்பொழுது அவருடைய குரல் வளத்தால் மிகவும் கவரப்பட்ட நௌசத் அலி அவருக்கு திரைப்படம் சாரா இசையமைப்பு ஒன்றில் பாட வாய்ப்பளித்தால். இதில் திருப்தியடைந்து குரல் முதிர்ச்சியடையும் வரை பொறுத்திருக்க ஆலோசனை வழங்கி அவர் பின்னர் திரைப்படத்தில் பாட வாய்ப்பளிப்பதாகவும் உறுதியளித்தார். பின்னர் நௌசத் அலியிடம் பாட ஐந்து வருடங்கள் பாட ஒப்பந்தம் செய்யப்பட்டார். நௌசத்தின் வழக்கமான பின்னணிப் பாடல் பயிற்சியை தொடங்கிய ஹேமலதா பின்னர் நௌசத் அலியால் பின்னணிப்பாடல் உலகிற்கு அறிமுகப்படுத்தப்பட்டவர் என ஊடகச் செய்திகளில் பேசப்பட்டார்.  

இசை இயக்குநர் ரோஷன் அழைப்பின் பேரில் 1967 ஆம் ஆண்டு மும்பையின் சண்முகானநதா அரங்கத்தில் நடைபெற்ற ரோஷன் இரவுகள் இன்ற இசைக் கச்சேரியில் பாடினார். அதே வாரத்தில் *ரூப் ரூப்பையா* திபை்படத்திற்காக *காமோஷ் மெயின் புர்ஜோஷ்* என்ற தனது முதல் பாடலை உஷா கண்ணா இசையமைப்பில் பாடினார். 1968 ஆம் ஆண்டு *ஏன் பூல் ஏக் ஃபூல்* என்ற திபை்படத்தின் *துஸ பைசே மெயின் ராம் லே லோ* என்ற பாடலே முதன் முதலில் ளெியிடப்பட்ட பாடலாகும். 14 ஆவது வயதில் இசை அமைப்பாளர் கய்யாமின் கஸல் பாடல் ஒன்றில் பாட ஹேமலதாவிற்கு வாய்ப்பு வழங்கப்பட்டது.
# எகிப்தின் இரண்டாம் வம்சம்



**பண்டைய எகிப்தின் இரண்டாம் வம்சம்** (**Second Dynasty** of ancient Egypt or **Dynasty II**), பண்டைய எகிப்தை கிமு 2890 முதல் கிமு 2686 முடிய, தினீஸ் நகரத்தை தலைநகராகக் கொண்டு ஆண்டவர்கள்.) இவ்வம்சத்தினர் எகிப்தின் துவக்க கால அரச மரபுகளில் இரண்டாமவர் மற்றும் இறுதியானர் ஆவார். இரண்டாம் வம்சத்தை நிறுவியவர் மன்னர் ஹோடெப்செகெம்வி ஆவார். இவ்வம்சத்தவர்களில் 12 மன்னர்கள் எகிப்தை ஆண்டனர். இவ்வம்சத்தின் இறுதி மன்னர் காசெகெம்வி ஆவார்.  

## ஆட்சியாளர்கள்
- ஹோடெப்செகெம்வி
- நெப்ரா
- நய்நெத்செர்
- வெனெக்
- செனெத்
- முதலாம் நெபெர்காரா
- நெபெர்காசோகர்
- முதலாம் ஹட்ஜெபா
- சேத்-பெரிப்சென்
- சேக்கெமிப்-பெரென்மாத்
- நூப்நெபெர்
- காசெகெம்வி

## பண்டைய எகிப்திய வம்சங்கள்
- பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# நகர் பிராமணர்கள்



**நகர் பிராமணர்கள் (Nagar Brahmin)** என்பவர்கள் குசராத்தில் அதிகமாக காணப்படுகிறார்கள். மேலும், ராஜஸ்தான், மால்வா மற்றும் மகாராட்டிரா, மத்தியப் பிரதேசம், உத்தரபிரதேசம், பீகார் ஆகிய மாநிலங்களிலும் வடக்கில் அரியானா, கிழக்கில் மேற்கு வங்கம் மற்றும் தெற்கில் கர்நாடகா ஆகிய பகுதிகளிலும் இவர்கள் காணப்படுகின்றனர். வட இந்தியாவில், இவர்கள் ஆடிச்சியா, பர்தாய் மற்றும் பாராய் (பொதுவாக சௌராசியா என்று அழைக்கப்படுபவர்) துணை சாதிகளுடன் சேர்ந்து பயாஸ் பிராமண சமூகத்தை உருவாக்குகிறார்கள்.  

## தோற்றம்
நகர்களின் மிகப் பழமையான கணக்கு ஒரு இந்து மத புராணமான கந்த புராணத்தின் ஒரு பகுதியான நகர காண்டத்தில் விவரிக்கப்பட்டுள்ளது.  

## நகர் இளவரசர்கள்
ஒரு சில நகர் குடும்பங்கள் (சிறு) சுதேச மாநிலங்களின் தலைவர்களாக மாறின. குறிப்பாக குஜராத்தி தீபகற்பத்தில் கத்தியாவரின் சோரத் பிராண்த்: குபா மாநிலம் மற்றும் வசாவத் ஆகிய இரண்டிலும்.  

## சமூக அந்தஸ்து
1947இல் சுதந்திரம் பெற்ற உடனேயே, நடுத்தர வர்க்கத்தை உருவாக்கிய மற்றும் பாரம்பரியமாக " நகர்ப்புற மற்றும் தொழில்முறை " (மருத்துவர்கள், வழக்கறிஞர்கள், ஆசிரியர்கள், பொறியாளர்கள் போன்ற தொழில்களைப் பின்பற்றி வந்த இந்திய உயர் சாதியினரைப் பற்றி இந்தியாவில் வளரும் சங்கங்களின் ஆய்வு மையத்தின் முன்னாள் இயக்குநர் தி.எல்.ஷெத், இவர்களை பட்டியலிடுகிறார் . இந்த பட்டியலில் குஜராத்தைச் சேர்ந்த நகர் பிராமணர்கள் இருந்தனர் ; தென்னிந்திய பிராமணர்கள்; வட இந்தியாவைச் சேர்ந்த பஞ்சாபி கத்ரிகள், காஷ்மீரி பண்டிதர்கள் மற்றும் காயாஸ்தாக்கள் ; மகாராட்டிராவைச் சேர்ந்த சித்பவன்கள் மற்றும் சி.கே.பி.க்கள் ( சந்திரசேனியா காயாஸ்த பிரபாஸ்); புரோபாசி மற்றும் பத்ரலோக் வங்காளிகள்; முஸ்லீம் மற்றும் கிறிஸ்தவ சமூகங்களின் பார்சிகள் போன்றவர்கள். பி.கே.வர்மாவின் கூற்றுப்படி, "கல்வி என்பது இந்த அடுக்கு இந்திய உயரடுக்கை ஒன்றிணைக்கும் ஒரு பொதுவான நூலாகும்", மேலும் இந்த சமூகங்களைச் சேர்ந்த அனைத்து உறுப்பினர்களும் ஆங்கிலத்தைப் படிக்கவும் எழுதவும் தெரிந்திருந்தனர். இவர்கள் அனைவரும் பள்ளிக்கு வெளியே கல்வி கற்றவர்கள் ஆவர்.
# எகிப்தின் மூன்றாம் வம்சம்



கல்லறைக் கோயில், சக்காரா, எகிப்து]]  

நிறுவிய படிக்கட்டு பிரமிடுவின் சுண்ணாம்புக் கல் தூண்கள்]]  
**எகிப்தின் மூன்றாம் வம்சம்** (**Third Dynasty of ancient Egypt**) எகிப்தின் பழைய இராச்சியத்தை (கிமு 2686 – கிமு 2181) ஆண்ட மூன்றாம் வம்சத்தை நிறுவிய ஜோசெர் ஆவார். மன்னர் ஜோசெர், எகிப்தின இரண்டாம் வம்சத்தவர்களை வென்று, பழைய எகிப்திய இராச்சியத்தை நிறுவினார். இவ்வம்சத்தினர் பழைய எகிப்திய இராச்சியதை கிமு 2686 முதல் கிம் 2613 முடிய ஆண்டனர். இவர்களது தலைநகரம் மெம்பிஸ் ஆகும். சக்காராவில் இறந்த பார்வோன்களை புதைக்கும் இடமாகவும், கோயில்களாகவும் இருந்தன. சக்காராவின் அகழாய்வில் கண்டெடுத்த களிமண் பலகை மூலம் இவ்வம்ச மன்னர்களில் குறிப்பிடத்தக்கவர்கள் ஜோசெர் உள்ளிட்ட ஐவர் என அறியப்படுகிறது. மன்னர் ஜோசெர் சக்காராவின் படிக்கட்டு பிரமிடை நிறுவினார்.  
## மூன்றாம் வம்ச ஆட்சியாளர்கள்
- ஜோசெர் - ஜோசெர் பிரமிடு
- செகெம்கெத்
- சனகெத்
- நெப்கா
- காபா
- ஹுனி

## இதனையும் காண்க
- பண்டைய எகிப்திய அரசமரபுகள்
- சக்காரா நகரம்
# தோலி குலேரியா

**தோலி குலேரியா** (**Dolly Guleria)** (பிறப்பு: 1949 ஏப்ரல் 13) இவர் ஒரு பஞ்சாபி நாட்டுப்புற பாடகராவார். இவர் மும்பையின் பைசாக்கி நாளில் பிறந்தார். இவர் பேராசிரியர் ஜோகிந்திர சிங் மற்றும் புகழ்பெற்ற பஞ்சாபி நாட்டுப்புற பாடகர் சுரிந்தர் கவுரின் மகளாவார்.  

## தொழில்
குலேரியா ஒரு மருத்துவ மாணவியாக இருக்க விரும்பினார். 1970இல் இவர் இராணுவ அதிகாரி கர்னல் எஸ்.எஸ்.குலேரியா என்பவரை மணந்தார். இவர்களுக்கு சுனைனி என்ற ஒரு மகளும் மற்றும் தில்பிரீத் சிங் மற்றும் அமன்பிரீத் சிங் என்ற இரண்டு மகன்களும் இருக்கின்றனர். பாரம்பரிய இசையில் தனது பயிற்சியைத் தொடர இவரது கணவரால் இவர் ஊக்கப்படுத்தப்பட்டார். 'பாட்டியாலா கரானா'வின்' உஸ்தாத் கான் சாஹிப் 'அப்துல் ரஹ்மான் கானிடம் சீடராவதற்கான வாய்ப்பைப் பெற்று பாரம்பரிய இசையில் பயிற்சியைத் தொடர்ந்தார். இலகுவான மெல்லிசை மற்றும் நாட்டுப்புற பாடல்களில் நாட்டுப்புற பாடல்களில் அதைச் செயல்படுத்த குறிப்பிட்ட திறனுடன் அடித்தளமாக இவருக்கு பயிற்சி அளித்தார்.  

சிறுவயதிலிருந்தே பக்தியுடன் வாழ்ந்த இவர், தனது குரு உஸ்தாத்தின் வழிகாட்டுதலின் கீழ், தனது தனி அறிமுக இசைத்தொகுப்பான குர்பானி இராகத்தில் வெளியிடத் தேர்ந்தெடுத்து, அதன் அசல் ராகங்களில் "ரெஹ்ராஸ் சாஹிப்" என்ற பாடலை பாடினார். ஷாபாத் கீர்த்தனைகள உள்ளிட்ட சில தனிப்பாடல்கள், சிவ்குமார் படால்வியின் கவிதை, பாய் வீர் சிங் மற்றும் பிற புகழ்பெற்ற கவிஞர்களின் பாடல்கள் போன்றவற்றை பாடினார். தனது நைட்டிங்கேல் மியூசிக் அகாதமியில் சேரும் அர்ப்பணிப்புள்ள மாணவர்களுக்கு இவர் இசையினை கற்பிக்கிறார். தில்லி பல்கலைக்கழகத்தின் பேராசிரியரான ஜோகிந்தர் சிங் சோடி என்பவரை கவுர் திருமணம் செய்து கொண்டார். இந்த தம்பதியருக்கு மூன்று மகள்கள் இருந்தனர். அவர்களில் மூத்தவர் பஞ்சாபி நாட்டுப்புற பாடகரரான தோலி குலேரியா ஆவார்.